POZNÁMKY
k mimoriadnej účtovnej závierke
Obchodné meno: ATENA – ESSENTIAL, s. r. o. v likvidácii
Sídlo: Komenského 1207/13, 050 01 Revúca
IČO: 52602761
Právna forma: Spoločnosť s ručením obmedzeným
Dátum zostavenia: 10.06.2026

Časť I. Všeobecné informácie
Táto mimoriadna účtovná závierka bola zostavená ku dňu 10.06.2026 z dôvodu zrušenia spoločnosti a jej vstupu do likvidácie. Rozhodnutím príslušného orgánu spoločnosti zo dňa 20.05.2026 spoločnosť vstupuje do likvidácie s účinnosťou od 11.06.2026. Ku dňu predchádzajúcemu dňu vstupu do likvidácie účtovná jednotka uzavrela účtovné knihy a zostavila túto mimoriadnu účtovnú závierku podľa § 16 ods. 4 písm. d) Zákona č. 431/2002 Z. z. o účtovníctve.
Časť II. Informácie o účtovných zásadách a účtovných metódach
Predpoklad nepretržitého pokračovania v činnosti (Going Concern):
Pri zostavení tejto mimoriadnej účtovnej závierky bol porušený predpoklad nepretržitého pokračovania v činnosti v zmysle § 7 ods. 4 Zákona o účtovníctve. Spoločnosť ATENA – ESSENTIAL, s. r. o. z dôvodu vstupu do likvidácie nepredpokladá ďalšie pokračovanie vo svojej podnikateľskej činnosti. Likvidácia spoločnosti smeruje k postupnému ukončeniu ekonomických aktivít, speňaženiu majetku, uspokojeniu veriteľov a k následnému výmazu spoločnosti z Obchodného registra SR.
Spôsob oceňovania majetku a záväzkov a vykonanie inventarizácie:
Ku dňu predchádzajúcemu dňu vstupu do likvidácie (k 10.06.2026) bola vykonaná mimoriadna inventarizácia všetkého majetku, záväzkov a rozdielu majetku a záväzkov v zmysle § 29 a § 30 Zákona o účtovníctve. Majetok a záväzky boli prehodnotené z hľadiska ich reálnosti a boli ocenené v súlade s platnými metodickými postupmi. Z dôvodu predpokladaného ukončenia činnosti účtovná jednotka prehodnotila ocenenie majetku a záväzkov a zohľadnila riziká a straty spojené s likvidáciou, pričom ku dňu zostavenia závierky nebolo potrebné tvoriť mimoriadne opravné položky ani rezervy, nakoľko účtovná hodnota zodpovedá predpokladanej realizačnej hodnote.
Výsledok hospodárenia dosiahnutý za toto mimoriadne obdobie (od 01.01.2026 do 10.06.2026) bude predložený na schválenie príslušnému orgánu spoločnosti a vysporiadaný v zmysle príslušných právnych predpisov.




